作者：无名氏
词牌/韵律：多丽

paragraphs: 近中秋，迥然玉宇澄鲜。
更尧蓂、十有一叶，向人特敷妍。
喜名家、世行阴德，有馀庆、门拥祥烟。
梦协熊罴，间生鸑鷟，妙年攀桂振青毡。
横飞上，金闺粉署，小试佐临川。
翩然返，一身似叶，琳馆清闲。
记榜下、曩尝附骥，浪萍还有夤缘。
曳长裾、不辞还道，接漫刺、复面同年。
邂逅佳辰，铺排雅席，金炉香袅欲何言。
愿趣诏、入扶宗社，浩气愈纯全。
长年少，龟龄共永，鹤算同坚。